paragraph_text: Meksički predsjednik Felipe Calderon pokrenuo je 2006. vojnu kampanju protiv narko kartela, trgovine drogom i takve vrste organiziranog kriminala. Razni su sukobi do danas odnijeli blizu 11.000 života. Calderon je na područja nad kojima karteli imaju vlast poslao 45.000 vojnika. Karteli su naoružani jednako ili bolje od meksičke vojske, a zbog raširene korupcije narkokartelima su dostupne mnoge informacije unutar struktura vlasti. Nasilje nije okončano te je došlo do eskalacije, a vlada je u rat protiv trgovaca drogom poslala još veći broj vojnika.